Translate the text from Welsh to English.



 
Mae’r cynlluniau yn seiliedig ar chwe nod ar gyfer y system iechyd a gofal, ac mae £25m y flwyddyn o gyllid rheolaidd ar gael i’w cefnogi. Diben y cynlluniau yw helpu pobl i gael y gofal iawn, yn y lle iawn, cyn gynted ag sy’n bosibl. Bydd hyn yn helpu i leihau'r pwysau ar wasanaethau meddygon teulu, ambiwlans ac adrannau damweiniau ac achosion brys.


Dywedodd y Gweinidog:



> Mae’r galw ar wasanaethau meddygon teulu, ambiwlans ac adrannau damweiniau ac achosion brys Gwasanaeth Iechyd Gwladol (GIG) Cymru yn dal i gynyddu yn uwch na’r hyn yr oedd cyn y pandemig. Mae’r staff o dan bwysau gwirioneddol.
> 
> 
> Fel y nodwyd yn ein Rhaglen Lywodraethu, rydyn ni am sicrhau bod cleifion yn gallu cael gafael ar y gofal o ansawdd uchel sydd ei angen arnyn nhw yn y lle iawn, y tro cyntaf.
> 
> 
> Rydyn ni wedi llunio 'chwe nod ar gyfer gofal brys a gofal mewn argyfwng' i’n Byrddau Iechyd a'u partneriaid – nodau iddyn nhw weithio tuag at eu cyflawni, a hynny mewn ffordd gyson a dibynadwy. Bydd cyflawni pob un o'r chwe nod yn sicrhau gwell canlyniadau, profiadau a gwerth i staff a chleifion.
> 
> 
> Rydyn ni’n darparu £25m y flwyddyn i ddatblygu a sefydlu ffyrdd newydd o weithio i greu system sy’n fwy integredig a lleihau’r pwysau sydd ar wasanaethau.
> 
> 
> Bydd disgwyl hefyd i sefydliadau GIG Cymru a’r Byrddau Partneriaeth Rhanbarthol roi mwy o bwyslais ar gynorthwyo pobl i fyw'n annibynnol a chefnogi llesiant, gan olygu na fydd angen gofal brys neu ofal mewn argyfwng arnyn nhw felly.
> 
> 
> Rydyn ni am i bawb allu cael y gofal sydd ei angen arnyn nhw’n gyflym ac yn hawdd. Yn aml, mae pobl yn teimlo nad oes dewis ganddyn nhw ond mynd at feddyg teulu, adran damweiniau ac achosion brys, neu ffonio 999 i gael cyngor neu driniaeth. Ond o dan ein cynlluniau newydd ni, gallai pobl sydd ag anghenion gofal brys gael eu trin mewn mannau eraill gan y gwahanol weithwyr iechyd proffesiynol sy'n gweithio yn GIG Cymru.
> 
> 
> Er enghraifft, rhoddwyd arian i Fyrddau Iechyd i ddatblygu Canolfannau Gofal Sylfaenol Brys newydd lle y bydd modd asesu neu drin pobl sydd ag anghenion gofal brys, a hynny heb iddyn nhw heb orfod gwneud apwyntiad ymlaen llaw â’u meddyg teulu neu fynd i adran damweiniau ac achosion brys brysur.
> 
> 
> Rydyn ni hefyd yn buddsoddi yn y model cenedlaethol 111 i gyfeirio pobl i’r lle iawn i gael y gofal sydd ei angen arnyn nhw, y tro cyntaf. Gallai hyn fod yn hunanofal, cyngor mewn fferyllfa, apwyntiad mewn uned mân anafiadau neu fynediad uniongyrchol at gyngor arbenigol, gan olygu felly na fydd angen mwyach i unigolion fynd i adran damweiniau ac achosion brys.
> 
> 
> Bydd cyllid ychwanegol hefyd ar gael ar gyfer ‘gofal mewn argyfwng ar yr un diwrnod’ i gefnogi pobl sydd angen profion diagnostig a thriniaeth wyneb yn wyneb, ond sy'n gallu mynd adref yr un diwrnod, pan fydd yn ddiogel gwneud hynny.


Yn ogystal â'r gronfa newydd gwerth £25m, bydd Byrddau Partneriaeth Rhanbarthol \- sy'n dwyn ynghyd awdurdodau lleol, byrddau iechyd, landlordiaid cymdeithasol cofrestredig a'r trydydd sector i wella iechyd a gofal pobl \- yn cael £6m eleni ar gyfer cynlluniau i helpu  pobl i fynd adref o'r ysbyty pan fyddant yn barod yn glinigol. O ganlyniad, ni fydd angen i bobl aros am gyfnod sy’n ddiangen o hir ac, yn gwbl hanfodol, bydd mwy o welyau yn dod yn rhydd. Dylai'r dull 'gartref yn gyntaf' hwn hefyd leihau'r risg y bydd angen i bobl gael eu derbyn i'r ysbyty unwaith yn rhagor.


Dywedodd hefyd:



> Byddwn yn cyhoeddi'r llawlyfr chwe nod yn ystod tymor newydd y Senedd. Bydd y llawlyfr hefyd yn disgrifio'n fanwl y safonau y dylai cleifion eu disgwyl os ydyn nhw’n dymuno cael gofal brys neu ofal mewn argyfwng, neu pan fydd angen gofal o’r fath arnyn nhw.
> 
> 
> O ystyried bod haf anodd iawn yn ein hwynebu, a bod gaeaf sydd am fod yn heriol ar y gorwel, mae'n hanfodol ein bod ni’n gwneud y newidiadau hyn yn gyflym ond ein bod ni hefyd yn drylwyr wrth weithredu.  
> 
> 
> Rydw i’n disgwyl i bob Bwrdd Iechyd, Ymddiriedolaeth y GIG a Bwrdd Partneriaeth Rhanbarthol wneud cynnydd cyflym ar y chwe nod dros gyfnod yr haf, er mwyn dechrau gwneud newidiadau go iawn ar unwaith, a chan gadw mewn cof y gaeaf anodd sydd o’n blaenau ni.


Mae’r 'chwe nod ar gyfer gofal brys a gofal mewn argyfwng' fel a ganlyn:


1. Cyd\-drefnu, cefnogi a chynllunio ar gyfer grwpiau sy’n wynebu risg
2. Cyfeirio at y lle iawn, y tro cyntaf
3. Mynediad at opsiynau eraill yn hytrach na derbyn i'r ysbyty, sy’n ddiogel o safbwynt clinigol
4. Ymateb brys mewn argyfwng iechyd corfforol neu iechyd meddwl
5. Y gofal gorau yn yr ysbyty ar ôl derbyn i’r ysbyty
6. Agwedd y cartref yn gyntaf, a lleihau'r risg o aildderbyn i’r ysbyty


Yr wythnos ddiwethaf, lansiodd Llywodraeth Cymru yr ymgyrch ‘Helpwch ni, i’ch helpu chi’ i atgoffa pobl am y ffyrdd eraill sydd ar gael iddynt o gael gofal yn y lle iawn ar gyfer eu hanghenion.


Dywedodd y Gweinidog:



> Wrth inni symud allan o gyfyngiadau’r pandemig, rydyn ni’n gweld bod y galw ar feddygon teulu, ambiwlansys ac adrannau damweiniau ac achosion brys yn cynyddu'n gyflym. Mae cyfnod yr haf bob amser yn adeg brysur i’r gwasanaethau hyn, â’r galw yn uchel. Ond gyda’r tymheredd yn uchel, a mwy o dwristiaid yn ymweld, heb sôn am heriau'r pandemig, mae hwn wedi dod yn gyfnod eithriadol o anodd i'r GIG.
> 
> 
> Byddwn yn annog pawb i'n ‘Helpu ni, i’ch helpu chi’ drwy ymddwyn yn gyfrifol ac ystyried opsiynau eraill wrth geisio gofal er mwyn cael y driniaeth iawn, y tro cyntaf.


Mae cyngor meddygol pan nad yw’n argyfwng ar gael drwy wefan a llinell gymorth 111\. Gall fferyllwyr roi cyngor ar amrywiaeth o anhwylderau a gall optegwyr helpu gyda phroblemau sy'n gysylltiedig â'r llygaid.







Translation:


 
Centred around six goals for the health and care system, and supported by £25m a year recurrent funding, the plans are intended to support people to access the right care, in the right place, as quickly as possible. This will help relieve pressure on GPs, ambulance services and emergency departments.


The Minister said:



> Demand on NHS Wales’ GPs, ambulances and emergency departments continues to grow beyond pre\-pandemic levels. Staff are under real pressure.
> 
> 
> As set out in our Programme for Government we want to make sure everyone can access the high quality care they need in the right place, the first time.
> 
> 
> We have created ‘six goals for urgent and emergency care’ for our Health Boards and their partners to work towards achieving consistently and reliably. Achieving all six goals will deliver better outcomes, staff and patient experiences and value.
> 
> 
> We are providing £25m a year to develop and embed new ways of working to create a more integrated system and relieve pressure on certain services.
> 
> 
> NHS Wales’ organisations and Regional Partnership Boards will also be expected to place a greater emphasis on supporting independent living and well\-being to prevent the need for urgent or emergency care.
> 
> 
> We want everyone to be able to access the care they need quickly and easily. Often people feel they have no option but to go to their GP, call 999 or go to their nearest emergency department for advice or treatment. But under our new plans, people with urgent care needs could be treated elsewhere by the many different health professionals working in NHS Wales.
> 
> 
> For example funding has been given to Health Boards to develop new Urgent Primary Care Centres, where people with urgent care needs can be assessed and treated without the need for a GP appointment or going to a busy emergency department.
> 
> 
> We are also investing in a national 111 service, which will direct people to the care they need in the right place, first time. This could be self\-care, advice at a pharmacy, an appointment at a minor injuries unit or direct access to specialist advice, by\-passing the need to attend an Emergency Department.
> 
> 
> Additional funding will also be made in ’same day emergency care’ to support people who need face\-to\-face diagnostic and treatment, but can return home the same day, where it is safe to do so.


As well as the new £25m fund, Regional Partnership Boards \- which bring together local authorities, health boards, registered social landlords and the third sector to improve people's health and care \- will get £6m this year for schemes to help people to return home from hospital when they are clinically ready, reducing unnecessarily long stays and freeing up essential bed capacity. This ‘home first’ approach should also reduce the risk of people needing to be readmitted to hospital.


She added:



> We will publish the six goals handbook in the new Senedd term and it will also describe in detail the standards patients should expect when they want or need urgent or emergency care.
> 
> 
> It is essential we make these changes quickly but thoroughly, given a very difficult summer and what will be a challenging winter on the horizon.
> 
> 
> I expect all Health Boards, NHS Trusts and Regional Partnership Boards to make rapid progress on the six goals over the summer period, to start making real changes in the here and now and with a difficult winter period in prospect.


The ‘six goals for urgent and emergency care’ are:


1. Coordination, planning and support for people at greater risk of needing urgent or emergency care
2. Signposting to the right place, first time
3. Alternatives to hospital admission
4. Rapid response in a physical or mental health crisis
5. Optimal hospital care following admission
6. Home\-first approach and reduce risk of readmission


Last week the Welsh Government launched the Help US, Help You campaign to remind people how else they can access care in the right place for their needs.


The Minister added:



> As we move out of the pandemic restrictions, we are seeing demand on GPs, ambulance and emergency departments increasing rapidly. The summer is always a busy time in terms of demand on these services. But with high temperatures and increased tourism together with the challenges of the pandemic, it has become an exceptionally difficult period for the NHS.
> 
> 
> I would urge everyone to Help Us, Help You by behaving responsibly and considering other options for care to get the right treatment, first time.


Non\-emergency medical advice is available via the 111 website and helpline, pharmacists can provide advice on a range of ailments and opticians can help with eye\-related problems.